armvectores/hy_wikipedia_2023 huggingface dataset:
Չարլզ Հարդ Թաունս

Չարլզ Հարդ Թաունս (անգլ.՝ Charles Hard Townes, հուլիսի 28, 1915(1915-07-28)[…], Գրինվիլ, Հարավային Կարոլինա, ԱՄՆ - հունվարի 27, 2015(2015-01-27)[…], Օքլենդ, Կալիֆոռնիա, ԱՄՆ), ամերիկացի ֆիզիկոս, Նոբելյան մրցանակի դափնեկիր (1964), քվանտային էլեկտրոնիկայի հիմնարարներից մեկը։ 1956 թվականից ԱՄՆ-ի Ազգային ակադեմիայի անդամ։ Ծնվել է Գրինվիլին։ Ավարտել է Ֆուրմանի և Կալիֆոռնիայի համալսարանները։ 1939-1947 թվականներին աշխատել է «Բելլ Տելեֆոն լաբորատորիայում», 1948-1961 թվականներին Կոլումբիայի համալսարանում (1950 թվականից պրոֆեսոր), 1961-1966 թվականներին՝ Մասաչուսեթսի տեխնոլոգիական ինստիտուտի պրոֆեսոր և նախագահ, 1967 թվականից՝ Կալիֆոռնիայի համալսարանի պրոֆեսոր։
Աշխատանքները նվիրված են միկրոալիքային սպեկտրադիտմանը, քվանտային էլեկտրոնիկային, լազերների և մազերների ստեղծմանը և նրանց կիրառությանը, ոչ գծային օպտիկային, ռադիո և ինֆրակարմիր աստղագիտությանը։ Նիկոլայ Բասովի և Ալեքսանդր Պրոխորովից անկախ մշակել է էլեկտրամագնիսական ճառագայթման ուժեղացման և ստեղծման սկզբունքները քվանտային սարքերում, 1954 թվականից ստեղծել է առաջին քվանտային գեներատորը։ 1958 թվականին, Արթուր Շավլովի հետ, առաջարկել է լազերի գործողության սկզբունքները։ Լազերները մեծ ճշտությամբ օգտագործել է հարաբերականության տեսության մեջ և բժշկակենսաբանական բնագավառում կիրառելու սկզբունքները։
Հայտնագործել է Բրիլյուենի-Մանդելշտամի հարկադրական երևույթը, 1964 թվականին ներմուծել է հոսքի կրիտիկական հզորության հասկացությունը, 1964 թվականին կանխատեսել է լուսային փնջի ինքնակիզակետման երևույթի գոյությունը և 1965 թվականին այդ սկզբունքի հիման վրա առաջարկել է ինքնակիզակետվող ալիքատարը։
1964 թվականին Բասովի և Պրոխորովի հետ արժանացել է Նոբելյան մրցանակի՝ մազերների և լազերների ստեղծման և կիրառության համար։
1969 թվականին առաջարկել է տիեզերական լազերը 1, 32 սմ ալիքայի ճառագայթմամբ՝ տիեզերական ջրի մոլեկուլի հետազոտության համար։
Բազմաթիվ ակադեմիաների անդամ է, 1967 թվականին եղել է Ամերիկյան ֆիզիկական ընկերության նախագահ։ Պարգևատրվել է Բ. Ռումֆորդի, Թ. Յունգի, Ն. Բորի ոսկե մեդալներով։


== Աղբյուրներ ==
Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 213-214։


== Ծանոթագրություններ ==
Տեցուո Կագավա

Տեցուո Կագավա (香川 哲男, 1969, Ավա, Տոկուսիմա (պրեֆեկտուրա), Ճապոնիա), ճապոնացի աստղագետ, աստերոիդների հայտնաբերող, ով աշխատում է Գեկկոյի աստղադիտարանում։ Նա հայտնաբերել է ընդհանուր առմամբ 114 աստերոիդ, որոնցից 17 նա հայտնաբերել է մեկ այլ ճապոնացի աստղագետ Տակեշի Ուրատայի հետ համատեղ։
Նրա պատվին է անվանվել (6665) Կագավա աստերոիդը։


== Ծանոթագրություններ ==


== Արտաքին հղումներ ==
YAMAMOTO CIRCULAR
Եվգենի Բելոենկո

Եվգենի Դմիտրիևիչ Բելոենկո (բելառուս․՝ Яўген Дзмітрыевіч Белаенка, նոյեմբերի 9, 1947(1947-11-09), Մուրմանսկ, ՌԽՖՍՀ, ԽՍՀՄ - դեկտեմբերի 8, 2006(2006-12-08), Մինսկ, Բելառուս), վնասվածքաբանության, օրթոպեդիայի, արտրոլոգիայի և կենսաբժշկության բնագավառների բելառուս խորհրդային գիտնական, Բելառուսի ԳԱԱ ակադեմիկոս։


== Կենսագրություն ==
Եվգենի Բելոենկոն ծնվել է 1947 թվականի նոյեմբերի 9-ին Մուրմանսկում՝ զինծառայողի ընտանիքում։ 1972 թվականին ավարտել է Մինսկի պետական բժշկական ինստիտուտը։ 1975 թվականից Բելոենկոն աշխատել է Բելառուսի վնասվածքաբանության և օրթոպեդիայի գիտահետազոտական ինստիտուտում՝ հասնելով մինչև նրա տնօրենի պաշտոնը։


== Գիտական գործունեություն ==
Եվգենի Բելոենկոն ռևմաօրթոպեդիկ հիվանդությունների, կոտրվածքների, մարզական վնասվածքների ախտորոշման և վիրաբուժական բուժման բնագավառներում ավելի քան 200 գիտական աշխատության, 21 գյուտի, 2 մենագրության հեղինակ է։ Բացի այդ, հոդերի ամրությունը բարելավելու համար նա ստեղծել է նոր դեղամիջոցներ։ 1992 թվականին Բելոենկոն պաշտպանել է դոկտորական ատենախոսությունը, իսկ 1998 թվականին նրան շնորհվել է Բելառուսի վաստակավոր բժշկի կոչում։ 2000 թվականին ընտրվել է Բելառուսի գիտությունների ազգային ակադեմիայի թղթակից անդամ, իսկ 2003 թվականին՝ ակադեմիկոս։
Մահացել է 2006 թվականի դեկտեմբերի 8-ին, թաղված է Մինսկի Արևելյան գերեզմանատանը։


== Պարգևներ ==
Պ. Լ. Կապիցայի անվան «Գիտական գյուտի հեղինակ» արծաթե մեդալ
«ԽՍՀՄ գյուտարար», «Առողջապահության գերազանցիկ» կրծքանշաններ
Բելառուսի վաստակավոր բժիշկ


== Ծանոթագրություններ ==


== Արտաքին հղումներ ==
Եվգենի Դմիտրիևիչ Բելոենկոն Բելառուսի Գիտությունների ազգային ակադեմիայի Յան Կոլասի անվան կենտրոնական գիտական գրադարանի «Բելառուսական գիտության պատմությունը դեմքերով» շտեմարանում
Յուրի Բելյաև

Յուրի Բելյաև (ռուս.՝ Юрий А. Беляев, 20-րդ դար), ռուս աստղագետ, աշխատել է Պուլկովոյի աստղադիտարանում։ 
Բելյաևը աստղագետներից մեկն էր, որ հետպատերազմյան ժամանակաշրջանում կազմակերպեց Պուլկովոյի աստղադիտարանի վերակառուցումն ու վերաբացում։
Փոքր մոլորակների կենտրոնի տվյալներով Բելյաևը համատեղ Գուրիյ Պլյուգինի հետ 1968 թվականին հայտնաբերել է յոթ աստերոիդ։


== Ծանոթագրություններ ==


== Արտաքին հղումներ ==
Յարըմջա (այլ կիրառումներ)

Յարըմջա (Յարիմջա) կարող է նշանակել՝


== Արևմտյան Հայաստան ==
Յարըմջա ֊ գյուղ Արևմտյան Հայաստանում, Սեբաստիայի վիլայեթի Ամասիայի գավառում


== Ադրբեջան ==
Յարըմջա — գյուղ Ադրբեջանական Հանրապետության Բաբեկի շրջանում։
Յարըմջա — գյուղ Ադրբեջանական Հանրապետության Խիզիի շրջանում։


== Թուրքիա ==
Յարըմջա — գյուղ Թուրքիայի Հանրապետության Ադանայի մարզի Յուրեղիր շրջանում։
Յարըմջա — գյուղ Թուրքիայի Հանրապետության Աֆյոնքարահիսարի մարզի Էմիրդաղ շրջանում։
Շեստերնի (գյուղ, Դեմիդովսկի շրջան)

Շեստերնի (ռուս.՝ Шестерни), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգանդում

«Արգանդում» (անգլ.՝ Womb), հունգարացի ռեժիսոր և սցենարիստ Բենեդեկ Ֆլիգաուֆի դրամա ֆիլմը, որը թողարկվել է 2010 թվականին։ Գործողությունները տեղի են ունենում մոտ ապագայում, երբ մարդկային կլոնավորումն աստիճանաբար դառնում է ամենօրյա գործընթաց։


== Սյուժե ==
Իր կյանքում Ռեբեկան իսկապես սիրել է միայն Թոմին, բայց նրանց վիճակված չէր միասին լինել։ Դեռ երեխա ժամանակ նա պիտի Ճապոնիա մեկներ։ Երբ Ռեբեկան մեծանում ու ստանում է բարձրագույն կրթություն, հետ է վերադառնում և կրկին հանդիպում է Թոմին։ Նրանք վերականգնում են հարաբերությունները, բայց քաղաքից դուրս ուղևորության ժամանակ ավտոմեքենան հարվածում է Թոմին։
Ռեբեկան որոշում է կլոնավորել Թոմին։ Նա ինքն է մեծացնում և ծնում է կեսարյան հատման միջոցով։ Կինը դաստիարակում է տղային, նրան՝ իր որդին համարելով։  Նա տղայի նախատիպը նշում է որպես իր հոր։ Տարիքի հետ Թոմ կրտսերը անտեղյակ իր իրական ծագման մասին, սկսում է ավելի շատ հիշեցնել հանգուցյալին, և Ռեբեկան նորից սկսում է տածել նրա հանդեպ անմոռանալի զգացմունքները։ Մեծանալու ընթացքում Թոմը սկսում է անորոշ փորձություններ զգալ, որոնք նման են անցյալի կյանքի հիշողությանը։ Նա պատահաբար հանդիպում է իսկական Թոմի մորը և շատ անորոշ կերպով ճանաչում է նրան։
Ռեբեկան խանդում է այն աղջկան, ով հանկարծ հայտնվեց Թոմի կյանքում որպես ընկերուհի, որը նույնպես մնաց իրենց տանը ապրելու համար, բայց լինելով և՛ Թոմի սիրող կին և՛ մայր, նա չի կարող բացահայտորեն խոսել այդ մասին։ Ընտանիքի ներսում աճող գրգռվածությունը բոլորին հասցնում է խելագարության եզրին, և աղջիկն ի վերջո հեռանում է, իսկ Թոմը Ռեբեկայից պահանջում է բացատրություն։ Վերջապես, նա նրան ցույց է տալիս համակարգիչ՝ նախկին Թոմի լուսանկարներով։ Իմանալով, որ նա երկրորդ անգամ է ապրում, Թոմը ցնցում և թյուրիմացություն է ընկալում այն, թե ինչպիսին է ինքը և ով է հիմա  Ռեբեկան իր համար։ Նա հարձակվում է նրա վրա և բռնաբարում նրան, բայց վերջինս չի դիմադրում։ Ձեռքի վրա եղած արյունով հասկանալի է դառնում, որ Ռեբեկան կույս էր։ Շուտով Թոմը ուժ է գտնում հասկանալու ամեն ինչ և, միայն ասելով «շնորհակալ եմ, Ռեբեկա», լքում է տունը, և Ռեբեկան գիտակցում է, որ նորից հղի է։


== Թողարկման ամսաթիվ ==
Ֆիլմի համաշխարհային պրեմիերան տեղի է ունեցել 2010 թվականի հուլիսի 15-ին «German Film Week» շրջանակներում։ Նույն թվականին կինոնկարը ցուցադրվեց Լոկառնոյի, Տորոնտոյի, Ռեյկյավիկի, Համբուրգի, Լոնդոնի, Մումբայի և Սալոնիկի կինոփառատոներում։


== Դերերում ==
Եվա Գրին - Ռեբեկա
Մեթ Սմիթ - Թոմ
Լեսլի Մենվիլ- Ջուդիթ
Փիթր Ուայթ- Ռալֆ
Հաննա Մյուրեյ - Մոնիկա
Նատալիա Տենա- Ռոուզ
Իշտվան Լենարտ - Հենրի
Ռուբի Օ․ Ֆի- Ռեբեկա (մանկական տարբերակ)
Տրիստան Քրիստոֆեր- Թոմաս (մանկական տարբերակ)
Ինգո Հասսելբախ -Ուոլտեր
Էլլա Սմիթ - Մոլլի
Վունմի Մոսսակու- Էրիկա


== Ծանոթագրություններ ==


== Արտաքին հղումներ ==
«Արգանդ»(անգլ.) ֆիլմը Internet Movie Database կայքում
«Արգանդ»(անգլ.) ֆիլմը allmovie կայքում:
«Արգանդ»(անգլ.) ֆիլմը Rotten Tomatoes կայքում
Աջայ Դևգան

Աջայ Դևգան (հինդի՝ अजय देवगन, իրական անունը` Վիշալ Վիրու Դևգան (Դևգն), ապրիլի 2, 1969(1969-04-02), Նյու Դելի, Հնդկաստան), հնդիկ դերասան, պրոդյուսեր, ռեժիսոր և սցենարիստ։ Բազմիցս արժանացել է մրցանակների, այդ թվում Ազգային կինոմրցանակի և չորս անգամ Filmfare Awards մրցանակի։ 2016 թվականին նրան շնորհվել է Պադմա Շրի կառավարական պարգևը։ Ընդհանուր առմամբ նկարահանվել է ավելի քան 100 ֆիլմերում։


== Կենսագրությունը ==
Աջայ Դևգանը ծնվել է կինոգործիչների ընտանիքում։ Հայրը` Վիրու Դևգանը ռեժիսոր էր և հնարքներ բեմադրող, իսկ մայրը` պրոդյուսեր։ Ռեժիսոր և սցենարիստ է նաև նրա եղբայրը` Անիլ Դևգանը։ Կինոարդյունաբերությանը Աջայ Դևգանը ծանոթ էր դեռ վաղ մանկությունից, երբ կինոնկարահանումների ժամանակ մշտապես ուղեկցում էր հորը, որն էլ արդյունքում` որոշիչ դեր խաղաց նրա հետագա կյանքում։
Առաջին անգամ նա նկարահանվել է 1991 թվականին` «Ծաղիկներ և փշեր» կինոնկարում, որտեղ կատարել է հնարք` երկու մոտոցիկլետների միջև հավասարակշռությունը պահպանելով։ Նշված ֆիլմում իր դերակատարման համար արժանացել է Filmfare Awards մրցանակի` տղամարդու լավագույն դեբյուտային դերի համար։ 1997 թվականին նկարահանվել է «Կիրք» կինոնկարում, որտեղ նրա խաղընկերներն էին Աամիր Խանը, Ջուհի Չավլան և Կաջոլը։ Կոմերցիոն տեսակետից ֆիլմը հաջողված էր։ 1998 թվականին թողարկվել է Մահեշ Բհատի «Հոգու ցավ» կինոնկարը, որի շնորհիվ Աջայ Դևգանն ստացավ իր առաջին Ազգային կինոմրցանակը` տղամարդու լավագույն դերի համար։ «Հավերժ քոնը» (1999 թ.) կինոնկարում կատարած դերակատարման համար նա արժանացել է Filmfare Awards մրցանակի` կրկին տղամարդու լավագույն դերակատարման համար։
Որպես ռեժիսոր, 2008 թվականին նա նկարահանել է իր առաջին «Դու, ես և մենք» կինոնկարը, որը դրական արձագանք գտավ քննադատների շրջանում։ Նրա համար առանձնապես հաջողակ էր 2010 թվականը, երբ թողարկվեցին կոմերցիոն հաջողությամբ պսակված «Անկոչ հյուրը», «Մի անգամ Մումբայում» և այլ ֆիլմեր։ 2016 թվականին նա թողարկել է «Երդվում եմ Շիվայով» կինոնկարը, որտեղ նա կատարում էր փորձառու լեռնագնացի դերը։
2000 թվականին հիմնադրել է Ajay Devgn FFilms կինոընկերությունը և ներկայումս դրա սեփականատերն է։


== Անձնական կյանքը ==
1995 թվականին նկարահանված «Ընտանիք և օրենք» ֆիլմի նկարահանումների ժամանակ, Աջայ Դևգանը ծանոթացել է դերասանուհի Կաջոլի հետ և չորս տարի անց, 1999 թվականին նրանք ամուսնացել են։ Ներկայումս ունեն երկու երեխա` մեկ դուստր և մեկ որդի։
Ընտանիքի խնդրանքով, դերասանի ազգանունը 2009 թվականից գրվում է Դևգն (Devgn) ձևով։


== Մասնակի ֆիլմագրությունը ==


== Ծանոթագրություններ ==
(3025) Հիգսոն

(3025) Հիգսոն (անգլ.՝ Higson), աստերոիդ աստերոիդների հիմնական գոտում։ Հայտնաբերվել է 1982 թվականի օգոստոսի 20-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,199238 ա. մ., առավելագույնը մոտենում է 2,9189 ա. մ. հեռավորության վրա և հեռանում 3,4795 ա. մ.։ Արեգակի շուրջ մեկ ամբողջական պտույտ է կատարում 2090,11 երկրային օրվա ընթացքում, իր ուղեծրով շարժվելով միջինում 0,17224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3025) Հիգսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արշամ

Արշամ (ծննդյան և մահվան թթ․ անհայտ) կամ Արսամես, Ծոփքի և Կոմմագենեի միացյալ հայկական պետության թագավոր (մ․թ․ա․ շուրջ 240 - 220)։ Հայոց շահնշան Շամուշի որդին, Երվանդունի թագավորական հարստության կրտսեր ճյուղից։
Հույն պատմիչ Պոլիենոսը (II դ․) հայտնում է, որ մ․թ․ա․ 230-ին Սելևկոս II Կալինիկոսի դեմ ապստամբած եղբայրը՝ Անտիոքոս Հիերաքսը, ապաստանել է բարեկամ հայ թագավոր Արշամի մոտ։
Ենթադրվում է, որ Արշամը վարել է հարևան Սելևկյան պետությունը թուլացնելու քաղաքականություն։
Հետևելով հելլենիստական մշակույթի ավանդույթներին՝ Արշամը կառուցել է քաղաքներ, խրախուսել առևտուրը, հատել դրամ։ Մեզ է հասել նրա դրամը՝ «Թագավորի Արշամայ» մակագրությամբ։
Ծոփքում՝ Արածանի և Տիգրիս գետերի միջև տարածվող դաշտում, Արշամը կառուցել է նոր մայրաքաղաք՝ Արշամաշատը, իսկ Կոմմագենեում՝ Արսամեա անունով երկու քաղաք։
Արշամի մասին տեղեկություններ կան, որ նա այնքան հզոր էր, որ կարողացել էր ապաստան տալ Սելևկյան տիրակալի դեմ ապստամբած նրա եղբորը։


== Գրականություն ==
Тирацян Г․, Страна Коммагена и Армения, «Տեղեկագիր ՀՍՍՌ ԳԱ, հաս․ գիտ․», 1956, №3։


== Ծանոթագրություններ ==
Գումմա (պրեֆեկտուրա)

Գումմա (ճապ.՝ 群馬県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Մաեբասի քաղաքն է, խոշորագույն քաղաքն է Տակասակին։ Տարածքը կազմում է 6 362,33 կմ², բնակչությունը՝ 2 014 469 մարդ, և բնակչության խտությունը՝  316,62 մարդ/կմ²։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Ստարայա Բերյոզովկա (այլ կիրառումներ)

Ստարայա Բերյոզովկա, կարող է վերաբերել՝

Ստարայա Բերյոզովկա - գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։
Ստարայա Բերյոզովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Սուրբ Աստվածածին եկեղեցի (Շումեն)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (բուլղար․՝ Арменската църква „Света Богородица“), հայ առաքելական եկեղեցի Բուլղարիայի Շումեն քաղաքում։ Գտնվում է Շումենի հին հայկական թաղամասում, Զլատիցա 15 հասցեում։ Եկեղեցու բակում են գտնվում Հայ ժողովրդական տունը, դպրոցը և ընթերցարանը։


== Պատմություն ==
Շումենահայ համայնքը ձևավորվել է 1605 թվականին, երբ հայ գաղթականները, փախչելով Ղրիմի Թեոդոսիա (այն ժամանակ՝ Կաֆա) քաղաքի ժանտախտի համաճարակից, հաստատվել են Շումենում և, հավանաբար, կառուցել են իրենց փայտաշեն եկեղեցին, որն այրվել է Ռուս-թուրքական պատերազմի ժամանակ։ 1834 թվականին եկեղեցին վերակառուցվել է քարից։ 1810  թվականին Շումենում հիմնադրվել է հայկական առաջին դպրոցը, որը ֆինանսավորվել է համայնքի հարուստ ներկայացուցիչների կողմից։ 
Եկեղեցին ունի խաչաձև ճարտարապետական հատակագիծ։ Կենտրոնում Մարիամ Աստվածածնի պատկերն է՝ մանուկ Հիսուսը գրկում։ 2001 թվականին եկեղեցին ամբողջովին վերանորոգվել է, վերակառուցվել է զանգակատունը։ Եկեղեցու տարածքում պահպանվել են հայերի` 18-19-րդ դարերի մարմարե գերեզմանաքարեր։


== Պատկերասրահ ==

		
		
		
		
		
		


== Գրականություն ==
Енциклопедия: Шуменска област, стр. 683-684, Изд. Захарий Стоянов, 2011, ISBN 978-954-09-0627-0


== Ծանոթագրություններ ==
Լամե (համայնք)

Լամե (ֆր.՝ Lamaids), համայնք Ֆրանսիայի Օվերն մարզի Ալյեի գավառում։ Մտնում է Մոնլյուսոն շրջանի Արևմտյան Մոնլյուսոն կանտոնի կազմի մեջ։ 
Համայնքի INSEE կոդ՝ 03136։


== Բնակչություն ==
Համայնքի բնակչությունը 2008 թվականին կազմում էր 141 մարդ։


== Տնտեսություն ==
2007 թվականի տվյալներով 90 աշխատունակ տարիքի մարդկանցից (15-64 տարեկան) 67-ը տնտեսապես ակտիվ էին, 23-ը անգործունակ (ակտիվության ցուցանիշը 74,4 %, 1999 թվականին եղել է՝ 70,9 %)։ 67 աշխատունակ բնակիչներից 60-ը աշխատում էին (35 տղամարդ և 25 կին), անաշխատանք էին 7-ը (5 տղամարդ և 2 կին)։ 23 անգործունակ մարդկանցից 2-ը աշակերտներ կամ ուսանողներ են, 10-ը թոշակառու, 11-ը անաշխատունակ էին այլ պատճառներով։


== Տեսարժան վայրեր ==
Սուրբ Հովհաննես Մկրտիչ եկեղեցի (XII դար)
Տամպլիերների քար եկեղեցական հրապարակում


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լամե» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-12 
«Լամե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Գուսև (պատմվածք)

Անվան այլ կիրառումների համար տե՛ս՝ Գուսև (այլ կիրառումներ)«Գուսև» (ռուս.՝ Гусев), Անտոն Պավլովիչ Չեխովի պատմվածքը` գրված 1890 թվականին։ Առաջին անգամ հրապարակվել է 1890 թվականի դեկտեմբերի 25-ին  Նոր ժամանակ թերթում։


== Հրապարակումներ ==
Դեկտեմբեր 9-ին Ալեքսեյ Սուվորին ուղղված նամակում Չեխովը նկարագրում է իրական կյանքից մի պատմություն` թաղում ծովում, որին նա ականատես է եղել Սախալինից վերադարձող նավի վրա։ Առաջին անգամ պատմվածքը հրապարակվել է 1890 թվականի դեկտեմբերի 25-ին,Նոր ժամանակ թերթի թիվ 5326 համարում նշումով` «Կոլումբո, նոյեմբերի 12»։
Պատմվածքը բաժանված է հինգ գլուխների։ Որոշ ստիլիստական ​​փոփոխություններից հետո այն ընդգրկվել է 1893 թվականին հրապարակված «Հիվանդասենյակ № 6»  պատմվածքների հավաքածուում։ Հավաքածուում պատմվածքը վերահրատարակվել է յոթ անգամ (1893-1899)։ Չնչին փոփոխություններով այն ներառվել է 1899-1901 թթ. Ադոլֆ Մարքսի կողմից հրապարակված Չեխովի հավաքածուի վեցերորդ հատորում։
Չեխովի կենդանության օրոք պատմվածքը թարգմանվել է բուլղարերեն, հունգարերեն, գերմաներեն, նորվեգերեն, լեհերեն և ֆրանսերեն։


== Սյուժե ==
Մի քանի զորակոչված զինվորներ, այդ թվում շարքային Գուսևը և Պավել Իվանովիչը, որի մասին ոչ ոք ոչինչ չգիտի և ով իրեն քահանայի դերում է գտնում, Հեռավոր Արևելքից նավով վերադառնում են։ Երազի մեջ նավի հիվանդանոցում Գուսևը մահանում է թոքախտից։ Նրա մարմինը փաթաթում են կտավե տոպրակի մեջ և կարճ աղոթքից հետո նետում ալիքների մեջ։
Գրողը մանրամասն նկարագրում է, թե ինչպես է մարմինը գնում ջրի հատակը ձկների վտառի մոտ, ինչպես է շնաձուկը այն պատառոտում։


== Քննադատություն ==
Պատմվածքը հավանել են Պյոտր Չայկովսկին և Ալեքսեյ Պլեշչեևը, ով 1891 թվականի հունվարի 12-ին գրել է. «Շնորհակալություն «Նոր ժամանակ» թերթի պատմվածքի համար։ Հաճույքով ընթերցեցի»։
Վ. Լ. Ալբովը «Գուսև» պատմվածքը դասել է այն գործերի շարքին, որոնցում «Չեխովի ուշադրությունը ուղղված է արտաքին պայմաններին, որպես երազների և երազողների կործանման պատճառ»։


== Գրականություն ==
Чехов А. П. Гусев // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.


== Ծանոթագրություններ ==


== Արտաքին հղումներ ==
Гусев Բնօրինակ ռուսերեն տեքստ
Гусев, два английских перевода
Արցախյան ազատամարտի տանկ-հուշարձան (Ասկերան)

Արցախյան ազատամարտի տանկ-հուշարձան, 1991-1994 թվականներին տեղի ունեցած Արցախյան ազատամարտի հուշարձան Արցախի Հանրապետության Ասկերանի շրջանի վարչական կենտրոն Ասկերան քաղաքի մատույցներում՝ ներկայիս հայ-ադրբեջանական շփման գծից ոչ հեռու։


== Պատմություն ==
1992 թվականին Շուշիի ազատագրման առթիվ յուրաքանչյուր տարի այցելություն է կատարվում դեպի Ասկերանի տանկ-հուշարձան, որին մասնակցում են Արցախի Հանրապետության բարձրաստիճան պաշտոնյաներ և ռազմական գործիչներ։
Տանկ-հուշարձանի մոտ ժամանակին կազմակերպվել է Պաշտպանության բանակի զինված ուժերի նորակոչիկների երդման զինվորական հանդիսավոր արարողությունը, որին մասնակցել են Հայաստանի Հանրապետության պաշտպանության նախարար Վիգեն Սարգսյանը, Արցախի Հանրապետության Պաշտպանության բանակի հրամանատար Լյովա Մնացականյանը և բարձրաստիճան այլ զինվորականներ։


== Հուշահամալիրի նկարագիր ==
Հուշարձանը կառուցված է Ասկերան քաղաքից դեպի Տիգրանակերտ և Ակնա բնակավայր տանող ճանապարհի ձախ եզրին գտնվող փոքր բլրի վրա։ Հուշարձանը կազմված է քարե պատվանդանից, վերջինի վրա կանգնեցված Տ-72 տանկից և հարակից պուրակից։ Տ-72 տանկը մասնակցել է Աղդամի ազատագրման ռազմական գործողությանը։


== Պատկերասրահ ==

		
		


== Տես նաև ==
Արցախյան ազատամարտ
Ասկերան


== Ծանոթագրություններ ==
Զավորիչի

Զավորիչի (ուկրաիներեն՝ Заворичі), գյուղ Ուկրաինայի Կիևի մարզի Բրովարի շրջանում։ Հիմնադրվել է 1636 թվականին։
2001 թվականի տվյալներով Զավորիչի գյուղում բնակվում էր 2 241 մարդ։ Բնակավայրը զբաղեցնում է 4,46 կմ² տարածք։ Բնակչության խտությունը կազմում էր 502,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նաֆպլիոն

Նաֆպլիոն (Նաֆպլիո, Անապլի) (հուն․՝ Ναύπλιο, Ανάπλι), քաղաք Հունաստանի Պելոպոնես թերակղզում, Արգոլիդա նոմոսի մայրաքաղաք։ 1828-1833 թվականներին եղել է Հունաստանի մայրաքաղաք։ Հունաստանի ամենագեղատեսիլ քաղաքներից մեկը։ Բնակչությունը 2011 թվականի դրությամբ կազմում էր 33 356 մարդ։ Պելոպոնես թերակղզու արևելքում գտնվող կարևորագույն ծովային նավահանգիստն է։


== Աշխարհագրություն ==
Նաֆպլիոնը գտնվում է Արգոլիկոս ծոցի ափին, Պելոպոնեսից հյուսիս-արևելք։


== Պատմություն ==
Հին հունական դիցաբանության համաձայն, քաղաքը հիմնադրել է Նաֆպլիոսը՝ Պոսեյդոնի և Ամիմոնայի որդին։ Նա քաղաքն անվանել է «Նաֆպլիա» (հուն․՝ Ναυπλία) և պարսպապատել այն։
Հնագիտական պեղումները ցույց են տվել, որ քաղաքը գոյություն է ունեցել դեռևս Միկենների ժամանակաշրջանում։ Ակրոնաֆպլիան Նաֆպլիոնի ակրոպոլիսն է, ստեղծվել է հին ժամանակներում, սակայն հետագա ժամանակների ընթացքում ավելացվում էին շինություններ։
1204 թվականին խաչակիրների կողմից Կոնստանդնուպոլսի գրավումից հետո Նաֆպլիոնը անցել է ֆրանսիացի ասպետներին։ 1388 թվականին ֆրանսիացիները Նաֆպլիոնը վաճառել են վենետիկցիներին։ Այդ տարիներին իտալացիները քաղաքն անվանում էին Napoli di Romania («Ռոմանիայի Նեապոլ», այսինքն՝ Բյուզանդիայի)։
Վենետիկցիները քաղաքը հանձնել են թուրքերին 1540 թվականին, սակայն 1686 թվականին ետ են վերցրել այն։ 1715 թվականին քաղաքը կրկին անցել է թուրքերին։
1821 թվականին՝ Հունաստանի ազատագրական պատերազմի հենց սկզբին, քաղաքի հիմնական ամրոցը՝ Պալամիդին Ստայկոս Ստայկոպուլոսի (Σταικος Σταικοπουλος) գլխավորությամբ գրավվել է հունացի ապստամբների կողմից։ Հաշվի առնելով քաղաքի ամրապնդումները, Հունաստանի կառավարությունը հաստատվել է այստեղ, և քաղաքը դարձել է ժամանակավոր մայրաքաղաք։
Հունաստանի առաջին կառավարիչ Իոանիս Կապոդիստրիան Նաֆպլիոնը դարձել է պաշտոնական մայրաքաղաք 1829 թվականին։
Նաֆպլիոնը մնում էր մայրաքաղաք նաև 1831 թվականի Կապոդիստրիայի սպանությունից հետո, մինչև 1834 թվականը, երբ Օտտոն թագավորը մայրաքաղաքը տեղափոխել է Աթենք։


== Տնտեսություն ==
Նաֆպլիոնը համարվում է ցիտրուսային մրգերի արտահանման նավահանգիստ։ Զարգացած է առափնյա ձկնորսությունը։
Այնուամենայնիվ, քաղաքի տնտեսության հիմնական ճյուղն է հանդիսանում տուրիզմը։
Տեսարժան վայրեր
Քաղաքը, մասնավորապես, հայտնի է Բուրտզի նավահանգստով, Պալամիդի ամրոցով, Կանաֆ աղբյուրով։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Նաֆպլիոնի պաշտոնական կայք
Նաֆպլիոնի և նրա տեսարժան վայրերի լուսանկարների հավաքածու
Քրիսե հարթավայր

Քրիսե հարթավայր (Chryse Planitia), հսկայական իջվածք, որը տեղակայված է Մարս մոլորակի արևմտյան կիսագնդի մերձհասարակածային շրջանի հյուսիսարևելյան մասում, և հարում է Ացիդալիա հարթավայրին։
Անվանումը վերցվել է հին-հունարենից և նշանակում է «ոսկե հարթավայր»։ Հարթավայրի կենտրոնը 1600 կմ տրամագծով և 2,5 կմ խորությամբ գտնվում է 27° հյուսիսային լայնության և 37° արևմտյան երկայնության կոորդինատներում։ Հարթության մակերեսը կազմում է մոտ 500 000 կմ²։
Քանի-որ այս շրջանը հետաքրքիր է երկրաբանական տեսանկյունից, այստեղ են վայրէջք կատարել երկու տիեզերական սարքեր՝

1976 թվականի հուլիսի 20-ին Վիկինգ-1 ԱՄԿ-ն, ուղարկել է տեղանքի լուսանկարներ։
Հարթավայրի սահմանին մոտ 1996 թվականի դեկտեմբերի 4-ին իջել է «Mars Pathfinder-ը»։ Մինչև 1997 թվականի սեպտեմբերը հետազոտել է վայրէջքի վայրի շրջակայքը։


== Արտաքին հղումներ ==
Քրիսե հարթավայրը Google Mars քարտեզում (անգլ.)
Ճենիկ-գյոլ

Ճենիկ-գյոլ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ձիրկոկ

Ձիրկոկ (վրաց.՝ ძირკოკი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 450 մետր բարձրության վրա։ Շրջկենտրոն Գուրջաանից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1120 մարդ, մեծամասնությունը՝ վրացիներ (99,2%)։


== Ծանոթագրություններ ==
(972) Կոնիա

(972) Կոնիա (անգլ.՝ Cohnia), աստերոիդ աստերոիդների հիմնական գոտում։ Հայտնաբերվել է 1922 թվականի հունվարի 18-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,061302 ա. մ., առավելագույնը մոտենում է 2,3438 ա. մ. հեռավորության վրա և հեռանում 3,7788 ա. մ.։ Արեգակի շուրջ մեկ ամբողջական պտույտ է կատարում 1956,4 երկրային օրվա ընթացքում, իր ուղեծրով շարժվելով միջինում 0,184011 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(972) Կոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալկի (քաղաք, Ուկրաինա)

Անվան այլ կիրառումների համար տե՛ս՝ ՎալկիՎալկի (ուկրաիներեն՝ Валки), քաղաք Ուկրաինայի Խարկովի մարզի Վալկիի շրջանում։ Հիմնադրվել է 1646 թվականին։
2001 թվականի տվյալներով Վալկի քաղաքում բնակվում էր 10 381 մարդ։ Բնակավայրը զբաղեցնում է 13,19 կմ² տարածք։ Բնակչության խտությունը կազմում էր 780,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Benetton B200

Բոլիդ Benetton B200 (անգլ.՝ Benetton B200), Նիք Վիրթի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2000 թվականի մրցարշավին մասնակցելու համար։


== Ծանոթագրություններ ==
Ջարվիս Վարնադո

Ջարվիս Լամար Վարնադո (անգլ.՝ Jarvis Lamar Varnado, մարտի 1, 1988(1988-03-01), Բրաունսվիլ, Թենեսի, ԱՄՆ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Իտալիայի բասկետբոլի Ա սերիայի «Դինամո Սասսարի» ակումբում։


== Արտաքին հղումներ ==
Էջը NBA.com կայքում(անգլ.)
Ֆուենտեսպալդա

Ֆուենտեսպալդա  (իսպ.՝ Fuentespalda), մունիցիպալիտետ Իսպանիայում` արագոնյան Տերուել պրովինցիայի Էլ Մատառանիա շրջանում։ Զբաղեցնում է 3000 կմ2 տարածք։ Բնակչությունը` 341 մարդ (2010 թվականի տվյալներով)։ 


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
web oficial del Ayuntamiento
Hotel Torre del Visco
Ficha de la población Archived 2011-12-10 at the Wayback Machine.
Casa lo corral
Tasteit Archived 2017-09-28 at the Wayback Machine.
Penya del Corb Archived 2014-06-26 at the Wayback Machine.
Foro de Fuentespalda
Սերգեյ Շահումյան

Սերգեյ Ստեփանի Շահումյան (1914, Աստրախան – 1977, Մոսկվա), խորհրդային պատմաբան, պրոֆեսոր 1964 թվականին, ՀԽՍՀ գիտության վաստակավոր գործիչ 1974 թվականին։ Ստեփան Շահումյանի որդին։
Ավարտել է ԽՄԿԿ ԿԿ կից կուսակցական բարձրագույն դպրոցը 1948 թվականին և հասարակական գիտությունների ակադեմիան 1951 թվականին։ Բաքվում խորհրդային ռեժիմի ժամանակավոր տապալումից հետո մոր՝ Եկատերինա Շահումյանի հետ մեկնել է խորհրդային Աստրախան, ապա՝ Մոսկվա։ 1934 թվականից աշխատանք է տարել ՀամԼԿԵՄ Կենտկոմի ապարատում։ Երկրորդ համաշխարհային պատերազմի տարիներին, որպես քաղաշխատող, ծառայել է բանակում։ 1951 թվականին դարձել է ԽՄԿԿ ԿԿ-ին կից մարքսիզմ լենինիզմի ինստիտուտի գիտական աշխատող։ Միաժամանակ ղեկավարել է Մոսկվայի Լոմոնոսովի անվան համալսարանին կից հասարակական գիտությունների գծով դասախոսների որակավորման բարձրացման ինստիտուտի ասպիրանտուրան։ Եղել է ԽՄԿԿ ԿԿ-ին կից հասարակական գիտությունների ակադեմիայի կուսպատմության ամբիոնի վարիչի տեղակալ։
Ռյազանսկայա

Ռյազանսկայա (ռուս.՝ Рязанская), ստանիցա Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը 2002 թվականին գրանցված տվյալներով կազմում էր 5091 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2333) Պորթան

(2333) Պորթան (անգլ.՝ Porthan), աստերոիդ աստերոիդների հիմնական գոտում։ Հայտնաբերվել է 1943 թվականի մարտի 3-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,645755 ա. մ., առավելագույնը մոտենում է 2,2845 ա. մ. հեռավորության վրա և հեռանում 3,007 ա. մ.։ Արեգակի շուրջ մեկ ամբողջական պտույտ է կատարում 1571,89 երկրային օրվա ընթացքում, իր ուղեծրով շարժվելով միջինում 0,229023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2333) Պորթան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոլեն (Էնայի գավառ)

Մոլեն (ֆր.՝ Molain), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02488:


== Բնակչություն ==
2010 թվականի տվյալներով համայնքի բնակչությունը կազմում է 147 մարդ։ 


== Տնտեսություն ==
2010 թվականին համայնքի 96 աշխատունակ (15-64 տարեկան) բնակիչներից 62-ը տնտեսապես ակտիվ էին, 34-ը՝ ոչ ակտիվ (ակտիվության ցուցանիշը կազմել է 64,6%, 1999 թվականին եղել է 64,1%)։ 62 տնտեսապես ակտիվ բնակիչներից աշխատում էին 53-ը (26 տղամարդ և 27 կին), գործազուրկ էին 9 մարդ (5 տղամարդ և 4 կին)։ 34 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 17-ը՝ թոշակառուներ, 11-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոլեն (ֆր.)
Նոր կյանք (այլ կիրառումներ)

Նոր կյանք եզրը կարող է վերաբերել․

Նոր կյանք (Շիրակի մարզ), Նոր կյանք (Շիրակի մարզ)։
Նոր կյանք (Արարատի մարզ), գյուղ Հայաստանի Արարատի մարզում։
Նոր կյանք (հանդես), քադաքական-գրական հանդես։
«Նոր Կյանք» կամավորական ջոկատ, կազմավորվել է 1988 թվականին ՀՀ Արարատի մարզում։
Նոր կյանք - Լիբանանում լույս տեսնող պարբերաթերթ
Նոր կյանք - գեղարվեստական ֆիլմ
Իվախնովցի

Իվախնովցի (ուկրաիներեն՝ Івахнівці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Իվախնովցի գյուղում բնակվում էր 1 318 մարդ։ Բնակավայրը զբաղեցնում է 3512 կմ² տարածք։ Բնակչության խտությունը կազմում էր 375,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոլկինո (քաղաքատիպ ավան, Լեսնոյ քաղաք քաղաքային օկրուգ)

Յոլկինո (ռուս.՝ Ёлкино), քաղաքատիպ ավան Ռուսաստանի Սվերդլովսկի մարզի Լեսնոյ քաղաք քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տյուլենգա

Տյուլենգա  (ռուս.՝ Тюленьга), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Պուկշենգա գետի ձախ ափին 66 կմ հեռավորության վրա։ Գետի երկարությունը 70 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034383
Հիդրոլոգիական ուսումնասիրությունների կոդը - 103003438
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(3198) Վալոնիա

(3198) Վալոնիա (անգլ.՝ Wallonia), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1981 թվականի դեկտեմբերի 30-ին Ֆրանսուա Դոսինի կողմից Վերին Պրովանսում։
Միջին հեռավորությունը Արեգակից կազմում է 2,180545 ա. մ., առավելագույնը մոտենում է 1,661 ա. մ. հեռավորության վրա և հեռանում 2,7001 ա. մ.։ Արեգակի շուրջ մեկ ամբողջական պտույտ է կատարում 1176,1 երկրային օրվա ընթացքում, իր ուղեծրով շարժվելով միջինում 0,306095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3198) Վալոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբնուլուանի

Աբնուլուանի, հնագույն երկիր՝ հիշատակված սեպագիր արձանագրություններում։ Աշխարհագրական դիրքը՝ անհայտ։


== Ծանոթագրություններ ==
Էդուարդ Դիպպել

Կարլ Էդուարդ Դիպպել (գերմ.՝ Carl Eduard Dippell, հոկտեմբերի 10, 1855(1855-10-10), Վիբորգ, Ֆինլանդիայի մեծ իշխանություն, Ռուսական կայսրություն - դեկտեմբերի 30, 1912(1912-12-30), Նիս), գերմանական ծագմամբ վիբորգցի ճարտարապետ և ձեռներեց, էկլեկտիկական ուղղության ներկայացուցիչ (հիմնականում նեոգոթական ոճի)։


== Կենսագրություն ==
Էդուարդ Դիպպելը ծնվել է Հանովերի հյուպատոս Յուլիուս Դիպպելի ընտանիքում, ձեռնարկատեր, որը 1847 թվականին հաստատվել էր Վիբորգում և հիմնել ծխախոտի գործարան։ 1871 թվականից սովորել է Հանովերի պոլիտեխնիկական դպրոցում, որից հետո 1876 թվականին որպես ճարտարապետ աշխատել է Վիբորգում։ Նախագծել է տարբեր նշանակության շենքեր, այդ թվում ձեռնարկություններ, պահեստներ, բնակելի շենքեր և եկեղեցիներ (մասնավորապես ՝ «Վերլա» փայտամշակման մեծ գործարանը և Վիբորգի 75 մետրանոց գմբեթի ծայրաձողով ֆիննական եկեղեցին)։ Դիպպելի նախագծած հաղճաղյուսե վառարանները մեծ ճանաչում են ստացել։ 
Ակտիվ մասնակցություն է ունեցել հասարակական գործունեության բնագավառում, 1891 թվականին եղել է Վիբորգի գեղարվեստական ընկերության հիմնադիրներից մեկը, 1896-1903 թվականներին՝ Վիբորգի տեխնիկական ակումբի նախագահը։ 1906 թվականին իր անժառանգ եղբորից՝ Վիբորգի քաղաքային խորհրդի նախագահ Վիլհելմից, ժառանգել է փայտավերամշակման և շինանյութերի ոլորտի արդյունաբերական ձեռնարկություններ։ Մահացել է Նիցցայում բուժվելու ընթացքում։


== Պատկերասրահ ==

		
		
		
		


== Գրականություն ==
Неувонен П., Пёюхья Т., Мустонен Т. Выборг: Архитектурный путеводитель / Пер. Л. Кудрявцевой. — 2-е изд. — Выборг: СН, 2008. — 160 с. — ISBN 5-900096-06-8
Кепп Е. Е. Выборг: Художественные достопримечательности / Ред. О. В. Казаков. — Выборг: Фантакт, 1992. — 200 с.


== Ծանոթագրություններ ==
Գուսև (այլ կիրառումներ)

Գուսև, կարող է վերաբերել՝

Գուսև - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Գուսև - գյուղ Ռուսաստանի Դաշնության Ռոստովի մարզի Չերտկովսկի շրջանում
Գուսև, Անտոն Չեխովի պատմվածքը` գրված 1890 թվականին։
Վալորիա լա Բուենա

Վալորիա լա Բուենա (իսպ.՝ Valoria la Buena), բնակավայր և մունիցիպալիտետ Իսպանիայում։ Մտնում է Վալյադոլիդ պրովինցիայի մեջ (Կաստիլյա և Լեոն ինքնավար համայնքում)։ Մունիցիպալիտետը գտնվում է Կամպինիա դել Պիսուերգա շրջանի կազմում։ Զբաղեցնում է 43,22 կմ²։ Բնակչությունը 699 մարդ (2010)։ Պրովինցիայի վարչական կենտրոնից գտնվում է 27 կմ հեռավորության վրա։


== Պատկերասրահ ==

		
		
		


== Ծանոթագրություններ ==
Փայտամած

Փայտամած, շինարարական և նորոգման աշխատանքների ժամանակ աշխատողների և շինանյութերի համար նախատեսված ժամանակավոր օժանդակ հարմարանք։ Ժամանակակից շինարարության մեջ հավաքովի կոնստրուկցիաների, աշխատանքների և մեքենայացման ինդուստրիալ մեթոդների ներդրումը հնարավորություն տվեցին հիմնական փայտամածները (կազմված էին գերաններից) փոխարինելու առավել թեթև հավաքովի–քանդովի (գույքային) փայտամածներով, որոնց մոնտաժման և ապամոնտաժման համար պահանջվում է նվազագույն ժամանակ։ Փայտամածները լինում են կանգնակավոր, սանդուղքավոր, կախովի, փոխադրովի, ինքնաամբարձիչ ևն։ Պատրաստվում են մետաղից և փայտից։
Դոմինիոն (հեռուստասերիալ)

Անվան այլ կիրառումների համար տե՛ս՝ Դոմինիոն (այլ կիրառումներ)«Դոմինիոն» (անգլ.՝ Dominion), ամերիկյան հեռուստասերիալ՝ ստեղծված Վոն Ուիլմոթի կողմից, հիմքը հանդիսացել է 2010 թվականին նկարահանված «Լեգիոն» ֆիլմը։ Պրեմիերան կայացել է Syfy հեռուստաալիքով 2014 թվականի հունիսի 19–ին։ Ուիլմոթի նկարահանած հեռուստասերիալի պրոդյուսերը եղել է Սքոթ Ստյուարտը՝ «Լեգիոն» ֆիլմի սցենարիստը և պրոդյուսերը։
Առաջին եթերաշրջանը, որ բաղկացած է 8 էպիզոդից, ցուցադրվել է մինչև 2014 թվականի օգոստոսի 7–ը։ Սեպտեմբերի 25–ին հեռուստասերիալը երկարացվել է՝ հասնելով 13 էպիզոդի, լույս տեսնելով 2015 թվականի հուլիսի 9–ին։ 2015 թվականի հոկտեմբերի 13–ին Syfy հեռուստաալիքը ավարտել է հեռուստասերիալը երկու եթերաշրջաններից հետո։


== Սյուժե ==
Աստված անհետացել էր, և նրա բացակայության ժամանակ Գաբրիել հրեշտակապետը ցածրակարգ հրեշտակների իր բանակով պատերազմ է սկսում մարդկության դեմ՝ մարդկանց համարելով Աստծո բացակայության պատճառ, սակայն բարձրակարգ հրեշտակների մեծամասնությունը պահպանում են չեզոքություն։ Գաբրիելը համոզում է ցածրակարգ հրեշտակներին՝ «երկնքի շներ»–ին, պայքարել իրական չարիքի՝ մարդկության դեմ։ Բայց 25 տարի անց մարդկությունը շարունակում է գոյատևել՝ պատսպարվելով տարբեր պաշտպանական քաղաքներում։ Միքայել հրեշտակապետը կանգնում է մարդկանց կողքին և կռվում է Գաբրիելի դեմ՝ ապրելով պաշտպանական Վեգա (նախկին Լաս Վեգաս) քաղաքում և սպասելով, թե երբ է գալու մարգարեության հերոս մարդկության փրկիչը։


== Դերերում ==


== Քննադատություն ==
«Դոմինիոն»–ը հանդիպել է բազմաթիվ քննադատությունների։ Metacritic կայքում հեռուստասերիալը ստացել է 48 միավոր հնարավոր 100–ից, հիմնված 13 «խառև և միջին» քննադատությունների վրա։ Rotten Tomatoes–ում հեռուստասերիլաը ստացել է 38% ցուցանիշ՝ հիմնված 21 քննադատությունների վրա։


== Ծանոթագրություններ ==


== Արտաքին հղումներ ==
http://www.syfy.com/dominion Պաշտոնական կայք. պաշտոնական կայք
Մենիաշի լեռ

Մենիաշի լեռ, լեռ է Գողթն գավառում, Նորակերտ (Նիրգիուտ) գյուղից 2 կմ հյուսիս, Թիլլակ գյուղատեղի մոտ։ Անտառապատ լանջերով լեռ է և ծովի մակարդակից ունի մոտ 2710 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Կախուրա

Կախուրա (վրաց.՝ კახურა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Լենտեխիից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Հարինգներ

Հարինգներ, ծովատառեխներ, (Clupeidae), հարինգակերպերի կարգի ոսկրային ձկների ընտանիք։ Մարմնի երկարությունը՝ 35-40 (հազվադեպ՝ մինչև 75 սմ)։ Արծաթավուն են, մեջքը՝ մուգ կապույտ կամ կանաչավուն։ Ատամները թույլ են զարգացած կամ բացակայում են։ Հայտնի է մոտ 50 սեռ, 190 տեսակ, տարածված հիմնականում արևադարձային գոտու ջրերում, գերակշռում են Հյուսիսային կիսագնդում, որոշ տեսակներ հանդիպում են նաև արկտիկական ծովերում։ Հիմնականում ծովային ձկներ են, կան նաև քաղցրահամ ջրերում ապրողներ և գաղթող ձկներ։ Վտառային ձկներ են, սնվում են պլանկտոնով, երբեմն մանր ձկնիկներով, մեծ մասը կատարում է հեռավոր միգրացիա։
Տարածված են Կասպից, Սև, Ազովի, Բալթիկ, Բարենցի, Սպիտակ և հեռավորարևելյան ծովերում։ Ունեն արդյունագործական մեծ նշանակություն, համաշխարհային որսը տարեկան հասնում է 5 միլիոն տ։ Օգտագործում են թարմ, աղի, ապխտած և պահածոյացված վիճակում։
Մոչիլկի (գյուղ, Բելեբեևսկի շրջան)

Մոչիլկի (ռուս.՝ Мочилки, բաշկիրերեն՝ Мочилка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 118 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատկա (կղզի)

Անվան այլ կիրառումների համար տե՛ս՝ Ատկա (այլ կիրառումներ)
Ատկա (անգլ.՝ Atka Island), Անդրեյանովսկյան կղզիներից ամենախոշորը, որոնք այժմ Ալեուտյան կղզիների մասն են կազմում։ Վարչականորեն մտնում է Ալյասկա նահանգի կազմի մեջ, ԱՄՆ։


== Աշխարհագրություն ==
Ատկայի մակերեսը կազմում է 1048 քառ․ կմ, ինչով էլ նա ԱՄՆ-ի ամենախոշոր 22 կղզիներից մեկն է։ Գտնվում է Ադակ կղզուց 80 կմ դեպի արևելք։ Երկարությունը կազմում է 105 կմ և լայնությունը՝ 3,2-ից մինչև 32 կմ։ Հյուսիսարևելյան մասում գտնվում է կղզու ամենաբարձր կետը՝ Կորովինի հրաբուխը, բարձրությունը ծովի մակարդակից 1533 մ է։ Ատկայի ծայր արևելյան կետից՝ Կիգունի հրվանդանից 5,5 կմ հեռավորության վրա է գտնվում փոքրիկ Օգլոդակ կղզին։ Կղզին լեռնային է, պատված է տունդրային հատուկ բուսականությամբ, մամուռներով, քարաքոսներով։
Կղզու կլիման բնութագրվում է որպես սառը ծովային, հաճախակի մառախուղներով և տեղումներով։


== Պատմություն ==
1867 թվականին Ալյասկայի հետ միասին վաճառվել է ԱՄՆ-ին։


== Բնակչություն ==
Բնակչությունը 2000 թվականի տվյալներով կազմում է 95 մարդ։ Գրեթե բոլորը ապրում են հենց Ատկա բնակավայրում, որը գտնվում է կղզու արևելյան ափին։


== Ծանոթագրություններ ==
Ճըճկանիս

Ճըճկանիս, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հարիմի ճակատամարտ

Հարիմի ճակատամարտ, Զանգիների պետության կողմից մղված ճակատամարտ։ Տեղի է ունեցել 1164 թվականի օգոստոսի 11-ին։ Հարիմի ճակատամարտում, ըստ արաբ պատմիչ Քամալ ալ-Դինի, մասնակցել են Կիլիկյան Հայաստանի իշխանները։
1164 թվականի օգոստոսի 11-ին Անտիոքից արևելք գտնվող Հարիմ ամրոցի մոտ Նուր ալ-Դինի զորքերին հանդիպեցին Դաշտային Կիլիկիայի բյուզանդական կառավարիչ Կոստանդին Կալոմանը, Անտիոքի դուքս Բոհեմունդը, Տրիպոլիի կոմս Ռայմունդը, Ջոսլինի որդի Ջոսլինը, Թորոս Բ-ն ու իր եղբայր Մլեհը։ Նուր ալ-Դինը, ով Զանգիների պետության առաջնորդն էր, իր 60 հազար հեծյալ և 40 հազար հետևակ զորքով ֆրանկներին շրջափակման մեջ գցեց, պաշարեց բերդը ու գրավեց այն։


== Աղբյուրներ ==
Kamal ad-Din ibn al-Adim “Zubdat al-Halab min tarikh al- Halab “ t II,Damas 1954, p 320.
Վահան Ստեփանյան (այլ կիրառումներ)

Վահան Ստեփանյան, կարող է վերաբերել՝

Վահան Ստեփանյան - հայ ռեժիսոր
Վահան Ստեփանյան - հայ քանդակագործ
Զեդա Սորտա

Զեդա Սորտա (վրաց.՝ ზედა სორტა), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Սենակից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 160 մարդ։


== Ծանոթագրություններ ==
Ալեքսանդր Չեֆերին

Ալեքսանդր Չեֆերին (սլովեն.՝ Aleksander Čeferin, հոկտեմբերի 13, 1967(1967-10-13), Լյուբլյանա, Սլովենիայի Սոցիալիստական Հանրապետություն, ՀՍՖՀ), ՈՒԵՖԱ-ի նախագահը 2016 թվականի սեպտեմբերի 14-ից։ Այդ պաշտոնում փոխարինել է Միշել Պլատինիին։


== Կրթություն ==
Ավարտել է Լյուբլյանայի համալսարանի իրավաբանության ֆակուլտետը։


== Գործունեություն ==
2011 թվականից մինչև 2016 թվականը եղել է Սլովենիայի ֆուտբոլի ֆեդերացիայի նախագահ։ 2016 թվականի սեպտեմբերի 14-ին ընտրվել է ՈՒԵՖԱ-ի նախագահ։


== Ընտանիք ==
Չեֆերինն ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
UEFA confirm Aleksander Ceferin as new president as Slovenian chief replaces Michel Platini
Շվեդական սեղան

Շվեդական սեղան, ուտելիքի մատուցման ձև, որի դեպքում տարատեսակ ուտեստներ դրվում են կողք կողքի, և իրենց նախընտրած ուտելիքը ափսեի մեջ են դնում հյուրերը։ Շատ երկրներում մատուցման այս եղանակը կոչվում է «բուֆետային»։ «Շվեդական սեղան» անվանումն օգտագործվում է տարբեր լեզուներում (ռուս.՝ Шведский стол, բելառուսերեն` шведскі стол, ուկրաիներեն՝ шведський стіл, լեհերեն` szwedzki stół, հունգարերեն` svédasztal, խորվաթերեն` švedski stol)։


== Պատմություն ==
Շվեդական սեղանը սկանդինավյան ավանդույթ է, որը ժամանակի ընթացքում ընդունվել է ամբողջ աշխարհում։ Դրա ստեղծման պատմությունը սկսվել է հեռավոր անցյալում։
Հարյուրամյակներ առաջ սկանդինավները հավաքում էին երկար ժամանակ պահպանվող մթերքի պաշարներ` աղ դրած ձուկ, արմատապտուղներ և բանջարեղեն, ապխտած միս։ Երբ հյուրեր էին գալիս, ամբողջ կերակուրը մատուցվում էր միանգամից` մեծ ճաշամաններով։ Այդպիսով տանտերերն իրենց ազատում էին լրացուցիչ արարողություններից և ժամանակ խնայում շփման համար։ 20-րդ դարում կոլեկտիվ ճաշկերույթի այդ եղանակը յուրացվեց ամբողջ աշխարհի կողմից։


== Առանձնահատկություն ==
Շվեդական սեղանի սկզբունքով ինքնասպասարկման դեպքում սրահում գտնվում է մեկ կամ մի քանի սեղան, որոնց վրա դրված են նախուտեստներ, առաջին և երկրորդ ուտեստներ` պատրաստված ձկից, մսից, բանջարեղեն, պանրի տեսականի, աղանդեր։ Հյուրը, անցնելով սեղանների կողքով, կարող է վերցնել իր նախընտրած ուտեստը։ Նա կարող է ուտեստը ինքնուրույն դնել ափսեի մեջ կամ խնդրել մատուցողին։


== Տարատեսակներ ==
Գոյություն ունի շվեդական սեղանի կազմակերպման երկու հիմնական տեսակ` կախված վճարման ձևից։
Առաջինի դեպքում կարելի է ընտրել ցանկացած մեծության ափսե և մի քանի անգամ մոտենալ ուտեստներին։ Այս դեպքում ճաշի գինը ֆիքսված է և կախված չէ ընտրած մթերքների քանակից։
Երկրորդ դեպքում վճարման չափը կախված է ափսեի մեծությունից և մոտեցումների քանակից. յուրաքանչյուր մոտեցման դեպքում պետք է վճարել լրացուցիչ գումար։


== Ծանոթագրություններ ==
Լոմացո

Լոմացո (իտալերեն՝ Lomazzo), կոմունա Իտալիայում, Լոմբարդիա մարզի Կոմո գավառում։ Բնակչությունը հասնում է 8291 մարդու, 2004 թվականի մարդահամարի տվյալների համաձայն։ Հեռախոսային կոդն Է 02, իսկ փոստային ինդեքսը 22074։
Կոմունայի հովանավոր սրբերն են Պավիայի սուրբ Կյուրոսը և Վիտուսը։ Տոնը նշվում է դեկտեմբերի 9-ին։


== Պատմություն ==
Ավելի քան հազար տարի քաղաքը հարավից հյուսիս երկու մասի բաժանող կենտրոնական փողոցը սահմանն է եղել Կոմո և Միլան գավառների միջև։ Մինչև 16-րդ դարը փողոցն անցնելու համար գանձվել է մաքսատուրք։ Այս բաժանումն առաջացել է այն ժամանակաշրջանում, երբ Լոմացոն բնակեցվել է լանգոբարդների կողմից, որոնք բնակություն են հաստատել տեղացիներից առանձին։ Ավելի ուշ, երբ նրանք ընդունել են կաթոլիկություն, նրանք ենթարկվել են Միլանի թեմին, մինչդեռ Լոմազիոյի մնացած բնակիչները Կոմո թեմի մաս են կազմել։ 
Գվելֆների և գիբելիների միջև քաղաքացիական ընդհարումների ժամանակ Լոմացոն համարվել է չեզոք տարածք։ Այստեղ տեղի է ունեցել երկու խմբակցությունների դեսպանների հանդիպումը և հայտարարվել է զինադադար։ 1249 թվականին կնքվել է խաղաղության պայմանագիր, սակայն պատերազմը շուտով վերսկսվել է։
Լոմասիոն միավորվել է մեկ կոմունայի մեջ 1816 թվականին։
2017 թվականին Լոմացիոյում բնակվել է 9959 մարդ։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ավաչինյան սոպկա

Ավաչինյան սոպկա կամ Ավաչա (ռուս.՝ Авачинская сопка), գործող կրկնակի հրաբուխ Կամչատկայի հարավում, Կամչատկայի Պետրոպավլովսկից հյուսիս։ Բարձրությունը 2741 մ է։ Կազմված է հրաբխային լավաներից, տուֆից և մոխրից։ Հաճախակի են արտավիժումները (1730-ից սկսած՝ 15 անգամ)։ Մշտապես ծխում է։ Կոնաձև գագաթը գտնվում է խառնարանում։ 1000 մ բարձրության վրա կա հրաբխագիտական կայան։
Փաստագրված ժայթքումները տեղի են ունեցել 1737, 1772, 1779, 1789, 1827, 1837, 1855, 1878, 1771, 1894, 1895, 1901, 1909, 1926, 1927, 1938, 1945, 1991 և 2001 թվականներին։


== Պատկերասրահ ==

		
		


== Արտաքին հղումներ ==
Տեղեկություն հրաբխի մասին Archived 2012-01-21 at the Wayback Machine. (ռուս.)
Avachinsky at Global Volcanism Program
Բայդաղ (լեռ)

Բայդաղ, լեռ Իրանում, Ուրմիա լճի հյուսիսարևմտյան կողմում, Դիլմա-Ուրմիա ճանապարհից ձախ։


== Ծանոթագրություններ ==
(5076) Լեբեդև-Կումաչ

(5076) Լեբեդև-Կումաչ (անգլ.՝ Lebedev-Kumach), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 26-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,415625 ա. մ., առավելագույնը մոտենում է 1,8494 ա. մ. հեռավորության վրա և հեռանում 2,9818 ա. մ.։ Արեգակի շուրջ մեկ ամբողջական պտույտ է կատարում 1371,33 երկրային օրվա ընթացքում, իր ուղեծրով շարժվելով միջինում 0,262518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5076) Լեբեդև-Կումաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլխովկա (գյուղ, Օլխովսկի շրջան)

Անվան այլ կիրառումների համար տե՛ս՝ ՕլխովկաՕլխովկա (ռուս.՝ Ольховка), գյուղ Ռուսաստանի Վոլգոգրադի մարզի Օլխովսկի շրջանի կազմում։
Բնակչությունը 2002 թվականին գրանցված տվյալներով կազմում էր 5302 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդաշատի պատմության և մշակույթի անշարժ հուշարձանների ցանկ (Հադրութի շրջան)

Անվան այլ կիրառումների համար տե՛ս՝ Վարդաշատի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետություն Հադրութի շրջանի Վարդաշատ գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==